ममता बनर्जी केंद्र सरकार और बीजेपी के खिलाफ जनवरी 2019 में एक बड़ी रैली करने जा रहीं हैं। यह रैली ममता के 'बीजेपी भगाओ, देश बचाओ' अभियान की एक हिस्सा है। जिसके तहत ममता सभी गैर बीजेपी दलों को एक मंच पर इकट्ठा करना चाह रही हैं। उनकी यह मुलाकातें उस कवायद का एक हिस्सा मानी जा रही है। बुधवार को ममता बनर्जी यूपीए की चेयरपर्सन सोनिया गांधी से उनके आवास 10 जनपथ पर मुलाकात कर उन्हें इस रैली में शामिल होने का न्यौता दिया। वहीं ममता बनर्जी की मुलाकात कांग्रेस अध्यक्ष राहुल गांधी से भी हुई।